Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 715/13/1105	Bratislava V, 19.2.2015
EEČ : 2-12-49-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1, dňa 9.12.2013 v čase asi o 11.40 hod v Bratislave na Panónskej ceste 25 v HM Tesco, odcudzil bez použitia násilia počas riadnych otváracích hodín z predajnej plochy rozličný tovar v hodnote 3,08,-eur takým spôsobom, že prešiel cez pokladničnú zónu bez zaplatenia, bol následne zadržaný pracovníkom SBS, tovar bol vrátený nepoškodený do predaja, týmto konaním poškodenej spoločnosti TESCO STORES SR, a. s., spôsobil škodu vo výške 3,08-eur 
a tohto skutku sa dopustil po tom, čo mu bola dňa 26.8.2013uložená bloková pokuta pod číslom 11053657 vo výške 30,-eur za spáchanie priestupku proti majetku podľa § 50 zákona číslo 372/1990 Zb. o priestupkoch v znení neskorších predpisov,

2, dňa 30.5.2014 v čase asi o 16.15h v Bratislave -Petržalke na Panónskej ceste 25 v HM Tesco, odcudzil bez použitia násilia počas riadnych otváracích hodín z predajnej plochy rozličný tovar v hodnote 6,37-eur takým spôsobom, že si tovar vložil do modrej tašky a prešiel cez pokladničnú zónu bez zaplatenia, bol následne zadržaný pracovníkom SBS, tovar bol vrátený nepoškodený do predaja, týmto konaním poškodenej spoločnosti TESCO STORES SR, a. s., spôsobil škodu vo výške 6,37-eur,  
a tohto skutku sa dopustil po tom, čo mu bola dňa 26.8.2013uložená bloková pokuta pod číslom 11053657 vo výške 30,-eur za spáchanie priestupku proti majetku podľa § 50 zákona číslo 372/1990 Zb. o priestupkoch v znení neskorších predpisov,

3,  dňa 27.11.2014 v čase asi o 10.38 hodine v Bratislave na Panónskej ceste číslo 25 v  HM Tesco počas riadnych otváracích hodín odcudzil z predajnej plochy rozličný tovar v hodnote7,10-eur takým spôsobom, že prešiel cez pokladničnú zónu bez zaplatenia, bol následne zadržaný pracovníkom SBS, tovar bol vrátený nepoškodený do predaja, týmto konaním poškodenej spoločnosti TESCO STORES SR, a. s., spôsobil škodu vo výške 7,10-eur, 
a tohto skutku sa dopustil po tom, čo mu bola dňa 13.9.2014 uložená bloková pokuta pod číslom E0945563 vo výške 20,-eur za spáchanie priestupku proti majetku podľa § 50 zákona číslo 372/1990 Zb. o priestupkoch v znení neskorších predpisov,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Poverený príslušník PZ z OR PZ XXXXX V OPP OO PZ Petržalka Juh stíha v konaní vedenom pod sp. zn. ORP-2543/PJ-B5-2013 obv. XXXXX pre viacnásobný prečin krádeže podľa § 212 ods. 2 písm. f/ Tr. zákona Trestného zákona na tom skutkovom základe ako je uvedené vo výrokovej časti citovaného uznesenia. 

	Poverený príslušník PZ dňa 18.2.2015 predložil spis prokurátorovi s návrhom na postup podľa § 215 ods. 1 písm. d/ s poukazom na § 9 ods. 1 písm. d/ Tr. poriadku. 

	Preskúmaním vyšetrovacieho spisu som zistil, že návrh povereného príslušníka PZ na zastavenie trestného stíhania je dôvodný.

Podľa §215 ods. 1 písm. d/, §9 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9(proti tomu, kto zomrel alebo bol vyhlásený za mŕtveho).

Podľa § 212 ods. 2 písm. f/ Tr. zákona kto si prisvojí cudziu vec tým, že sa jej zmocní a bol za obdobný čin v predchádzajúcich dvanástich mesiacoch postihnutý, potrestá sa odňatím slobody až na dva roky.   

Zo správy matriky Mestskej časti XXXXX, knihy úmrtí, zväzok XXXXX, ročník XXXXX, strana XXXXX, por. č. XXXXX vyplýva, že obv. XXXXX, nar. XXXXX v Jatove,  zomrel dňa XXXXX v Bratislave.   

	Vzhľadom na uvedené skutkové a právne skutočnosti som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Peter Dana
prokurátor